‘એનું નામ જ કળિયુગ… અત્યારે લોકો પાસે નિરર્થક વાતો સાંભળવાનો સમય છે, પરંતુ તમે કહી એવી માર્મિક વાતો કોઈ સાંભળતું નથી.’ પેલા પેસેન્જરે પણ માસ્તરને માન આપ્યું. ઉત્યાં અચાનક ભોગીલાલની બસ ઉપર પથ્થરમારો શરૃ થયો. બે-ત્રણ કાચ ફૂટી ગયા. કોઈ પેસેન્જરને વાગ્યું નહીં તેટલું સારું હતું. ભોગીલાલે દલસુખ ડ્રાઈવરને બૂમ પાડી કે બસને સીધી નજીકના પોલીસ સ્ટેશને લઈ લો. ડ્રાઈવરે એસ.ટી. ડેપો તરફ જતી બસને પોલીસ સ્ટેશન તરફ મારી મુકી. બધાં પેસેન્જરના જીવ પડીકે બંધાઈ ગયા.